Kommissionens beslutning

af 5. juni 2001

om finansiel støtte fra EF for 2001 til driften af visse EF-referencelaboratorier, som beskæftiger sig med dyresundhed og levende dyr

(meddelt under nummer K(2001) 1544)

(Kun den danske, den tyske, den franske, den spanske, den svenske og den engelske udgave er autentisk)

(2001/616/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/12/EF(2), særlig artikel 28, stk. 2, og

ud fra følgende betragtninger:

(1) EF bør yde finansiel støtte til driften af de EF-referencelaboratorier, der er udpeget til at bistå med varetagelsen af de funktioner og opgaver, som er fastlagt i følgende direktiver og beslutninger:

- Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved beslutning 93/384/EØF(4)

- Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(5), senest ændret ved akten vedrørende Østrigs, Sveriges og Finlands tiltrædelse

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(6), senest ændret ved akten vedrørende Østrigs, Sveriges og Finlands tiltrædelse

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(7), senest ændret ved afgørelse 95/1/EF, Euratom, EKSF(8)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(9)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(10)

- Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest(11), senest ændret ved akten vedrørende Østrigs, Sveriges og Finlands tiltrædelse

- Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(12)

- Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(13)

- Rådets beslutning 96/463/EF af 23. juli 1996 om udpegelse, af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent aviskvægs vedkommende(14).

(2) EF-støtten ydes kun, hvis de planlagte tiltag gennemføres effektivt, og myndighederne indsender alle nødvendige oplysninger inden for de fastsatte tidsfrister.

(3) Af budgetmæssige grunde bør EF-støtten ydes for en periode på et år.

(4) Ifølge artikel 3, stk. 2, i Rådets forordning (EF) nr. 1258/1999(15) skal veterinær- og plantesundhedsforanstaltninger, som foretages i henhold til EF-reglerne, finansieres af Den Europæiske Udviklings- og Garantifond for Landbruget, Garantisektionen. For finanskontrol gælder artikel 8 og 9 i forordning (EF) nr. 1258/1999.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes EF-støtte til Tyskland, for at Institut für Virologie der Tierärztlichen Hochschule, Hannover, Tyskland, kan varetage de funktioner og opgaver i forbindelse med klassisk svinepest, som er fastsat i bilag VI til direktiv 80/217/EØF.

2. Den finansielle EF-støtte fastsættes til højst 46000 EUR for perioden 1. oktober 2001 til 31. december 2001.

Artikel 2

1. Der ydes EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver i forbindelse med aviær influenza, som er fastsat i bilag V til direktiv 92/40/EØF.

2. Den finansielle EF-støtte fastsættes til højst 75000 EUR for perioden 1. januar til 31. december 2001.

Artikel 3

1. Der ydes EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver i forbindelse med Newcastle disease, som er fastsat i bilag V til direktiv 92/66/EØF.

2. Den finansielle EF-støtte fastsættes til højst 55000 EUR for perioden 1. januar til 31. december 2001.

Artikel 4

1. Der ydes EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver i forbindelse med smitsom blæreudslæt hos svin, som er fastsat i bilag III til direktiv 92/119/EØF.

2. Den finansielle EF-støtte fastsættes til højst 95000 EUR for perioden 1. januar til 31. december 2001.

Artikel 5

1. Der ydes EF-støtte til Danmark, for at Statens Veterinære Serumlaboratorium, Århus, Danmark, kan varetage de funktioner og opgaver i forbindelse med fiskesygdomme, som er fastsat i bilag C til direktiv 93/53/EØF.

2. Den finansielle EF-støtte fastsættes til højst 125000 EUR for perioden 1. januar til 31. december 2001.

Artikel 6

1. Der ydes EF-støtte til Frankrig, for at IFREMER, La Tremblade, Frankrig, kan varetage de funktioner og opgaver i forbindelse med sygdomme hos toskallede bløddyr, som er fastsat i bilag B til direktiv 95/70/EF.

2. Den finansielle EF-støtte fastsættes til højst 90000 EUR for perioden 1. januar til 31. december 2001.

Artikel 7

1. Der ydes EF-støtte til Spanien, for at Laboratorio de sanidad y producción animal, Algete, Spanien, kan varetage de funktioner og opgaver i forbindelse med afrikansk hestepest, som er fastsat i bilag I til direktiv 92/35/EØF.

2. Den finansielle EF-støtte fastsættes til højst 40000 EUR for perioden 1. januar til 31. december 2001.

Artikel 8

1. Der ydes EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver i forbindelse med smitsom blæreudslæt hos svin, som er fastsat i bilag II til direktiv 2000/75/EØF.

2. Den finansielle EF-støtte fastsættes til højst 115000 EUR for perioden 1. januar til 31. december 2001.

Artikel 9

1. Der ydes EF-støtte til Frankrig, for at AFSSA Nancy, Frankrig, kan varetage de funktioner og opgaver i forbindelse med rabiesserologi, som er fastsat i bilag II til beslutning 2000/258/EØF.

2. Den finansielle EF-støtte fastsættes til højst 130000 EUR for perioden 1. januar til 31. december 2001.

Artikel 10

1. Der ydes EF-støtte til Sverige, for at Interbull Centre, Uppsala, Sverige, kan varetage de funktioner og opgaver i forbindelse med harmoniseringen af prøvemetoderne og vurderingen af prøveresultaterne for racerent aviskvægs vedkommende, som er fastsat i bilag II til beslutning 96/463/EF.

2. Den finansielle EF-støtte fastsættes til højst 60000 EUR for perioden 1. januar til 31. december 2001.

Artikel 11

Den finansielle EF-støtte udbetales som følger:

a) 70 % udbetales som forskud, hvis modtagermedlemsstaten anmoder herom

b) restbeløbet udbetales, når modtagermedlemsstaten har forelagt bilag og en teknisk rapport. Dokumenterne skal forelægges senest tre måneder efter udløbet af den periode, for hvilken den finansielle støtte fra EF blev ydet

c) de planlagte tiltag gennemføres effektivt, og myndighederne indsender alle nødvendige oplysninger inden for de fastsatte tidsfrister.

Artikel 12

Denne beslutning er rettet til Kongeriget Danmark, Forbundsrepublikken Tyskland, Den Franske Republik, Kongeriget Spanien, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 5. juni 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 3 af 6.1.2001, s. 27.

(3) EFT L 47 af 21.2.1980, s. 11.

(4) EFT L 166 af 8.7.1993, s. 34.

(5) EFT L 167 af 22.6.1992, s. 1.

(6) EFT L 260 af 5.9.1992, s. 1.

(7) EFT L 62 af 15.3.1993, s. 69.

(8) EFT L 1 af 1.1.1995, s. 1.

(9) EFT L 175 af 19.7.1993, s. 23.

(10) EFT L 332 af 30.12.1995, s. 33.

(11) EFT L 260 af 5.9.1992, s. 1.

(12) EFT L 327 af 22.12.2000, s. 74.

(13) EFT L 95 af 15.4.2000, s. 40.

(14) EFT L 192 af 2.8.1996, s. 19.

(15) EFT L 160 af 26.6.1999, s. 103.